Nolan forteller historien fra tre ulike perspektiv: gjennom hendelser på stranda, på havet og i lufta. Manuset inneholder lite dialog, og Nolan forsøker å skape spenning i detaljene, gjennom bilder, klipp og musikk. Innspillingen begynte i Dunkerque i mai 2016. Filmen inneholder mange ikke-digitale spesialeffekter, blant annet bruk av en mengde statister og tidsriktige fartøy og fly.